
Evidentno je da se neki muslimani, a pogotovu omladina, nemarno odnose prema hadžu, te odlažu obavljanje ove islamske dužnosti; ponekad se pravdaju da su zauzeti i da ne mogu poći na hadž. Je li to uredu i šta im savjetujete? S druge strane, postoje roditelji koji strahuju za svoju djecu koja su, možda, nejaka, ali su punoljetna i, stoga,šerijatski obveznici, pa im ne dopuštaju odlazak na hadž. Griješe li takvi roditelji i moraju li ih djeca u tom slučaju poslušati? Allah vas nagradio svakim dobrom i usrećio vas na oba svijeta!


* 
* 
* 
* 
* 
* 
* 

 
Je li dozvoljeno odlagati obavljanje hadždža?

Poznatao vam je da je hadž jedan od ruknova, sastavnih dijelova, islama, i da čovjek, ukoliko ispunjava sve uvjete obaveznosti ovog ibadeta, nije pravi musliman sve dok ne obavi hadž. Nije dozvoljeno da onaj ko ispuni sve te uvjete odlaže obavljanje hadža, jer se Allahove, dželle šanuhu, naredbe i naredbe Poslanika islama, ﷺ, moraju izvršiti odmah, bez odlaganja. Čovjek ne zna šta ga u budućnosti može snaći, može, naime, osiromašiti, ili se razboljeti, ili pak umrijeti…


Nije dozvoljeno da roditelji sprečavaju svoju djecu u obavljanju hadža onda kad ona postanu obavezna obaviti ovaj veličanstveni ibadet,apostoje pouzdani i čestiti vjernici koji će im praviti društvo. Nije dozvoljeno ni to da djecaposlušaju roditelje ako ih oni odvraćaju od obavljanja hadža: ne smije se poslušati onaj ko navodi nagrijeh. Djeca moraju poslušati roditelje ukoliko se oni u vezi s tim pozovu na šerijatom opravdan i valjan razlog; hadž će obaviti nakon što taj razlog nestane. Gospodaru, potakni sve muslimane na činjenje onog u čemu je spas na ovom i na budućem svijetu!


Šejh ***[Muhammed b. Usejmin](https://pitajucene.com/search/Muhammed+b.+Usejmin/answers/ "Pretraži odgovore od Muhammed b. Usejmin")***


